DRÖG AÐ REGLUGERÐ

**um breytingu á reglugerð nr. 560/2009, um íslensk vegabréf.**

1. gr.

Eftirfarandi breytingar verða á 10. gr. reglugerðarinnar:

1. Á eftir orðinu „trúarástæðum“ í d-lið 4. mgr. kemur: eða heilsufarsástæðum.
2. Við 4. mgr. bætist nýr stafliður, sem verður f-liður, svohljóðandi:

f. Óheimilt er að breyta útliti umsækjanda á myndinni með hvers konar tölvu- og myndvinnslu.

2. gr.

Í stað orðanna „fimm ár“ í 2. mgr. 14. gr. reglugerðarinnar kemur: tíu ár.

3. gr.

1. mgr. 15. gr. reglugerðarinnar orðast svo:

Lögreglustjórum, íslenskum sendiráðum, fastanefndum, ræðisskrifstofum og Þjóðskrá Íslands er heimilt að gefa út vegabréf til bráðabirgða (neyðarvegabréf) ef brýna nauðsyn ber til.

4. gr.

Í stað orðanna „fimm ár“ í 1. málsl. 1. mgr. 18. gr. reglugerðarinnar kemur: tíu ár.

5. gr.

Við 1. mgr. 23. gr. reglugerðarinnar bætist nýr stafliður, sem verður e-liður, svohljóðandi:

e. Þjóðskrá Íslands er heimilt að miðla sýnilegum upplýsingum í vegabréfi með rafrænum hætti til viðkomandi vegabréfshafa og forsjármanna hans.

6. gr.

*Lagastoð og gildistaka.*

Reglugerð þessi er sett samkvæmt 11. gr. laga nr. 136/1998, um vegabréf, og öðlast þegar gildi.

*Innanríkisráðuneytinu, \_\_\_\_\_\_ júní 2014.*

**Hanna Birna Kristjánsdóttir.**

\_\_\_\_\_\_\_\_\_\_\_\_\_\_\_\_\_\_\_\_

*Ragnhildur Hjaltadóttir.*